
1. Tiesību akta projekta izstrādes nepieciešamība
Anotācijas (ex-ante) nosaukums
Tiesību akta projekta "Grozījumi Ministru kabineta 2012. gada 24. jūlija noteikumos Nr. 518 "Augu šķirnes saimniecisko īpašību novērtēšanas noteikumi"" sākotnējās ietekmes (ex-ante) novērtējuma ziņojums (anotācija)
1.1. Pamatojums
Izstrādes pamatojums
ES dokuments
Apraksts
Eiropas Komisijas (turpmāk – Komisija) 2022. gada 23. septembra Īstenošanas direktīvā (ES) 2022/1647, ar ko Direktīvu 2003/90/EK groza attiecībā uz atkāpi, kura piemērojama bioloģiskajai ražošanai piemērotu lauksaimniecības augu bioloģiskajām šķirnēm (turpmāk – Direktīva 2022/1647), noteikts, ka nacionālajos normatīvajos aktos līdz 2023. gada 30. jūnijam ir jāpārņem normas par atkāpēm bioloģisko šķirņu pārbaudē. Normām ir jāstājas spēkā no 2023. gada 1. jūlija.
Saskaņā ar Direktīvu 2022/1647 Ministru kabineta 2012. gada 24. jūlija noteikumos Nr. 518 "Augu šķirnes saimniecisko īpašību novērtēšanas noteikumi" (turpmāk – noteikumi Nr. 518) ir jāiekļauj labības slimību izturības noteikšana rudziem, kviešiem un miežiem salīdzinājumā ar standartšķirni, tostarp metodika un rādītāji, kā arī novērtējums deviņu ballu sistēmā.
Noteikumos Nr. 518 ir jāiekļauj arī auzu un tritikāles slimību izturības noteikšana salīdzinājumā ar standartšķirni, tostarp metodika un rādītāji, kā arī novērtējums deviņu ballu sistēmā. Slimību izturības noteikšana ir svarīga lauksaimniekiem, lai audzēšanai izvēlētos pret slimībām konkrētos apstākļos izturīgas labības šķirnes, īpaši pašlaik, kad būs jāsamazina augu aizsardzības līdzekļu lietošana.
Noteikumos Nr. 518 ir jāizdara tehniski grozījumi, kas paredz aizstāt Latvijas Lauksaimniecības universitātes (turpmāk – LLU) nosaukumu ar tās jauno nosaukumu – Latvijas Biozinātņu un tehnoloģiju universitāte (turpmāk – LBTU). LLU nosaukums mainīts 2022. gada 1. septembrī saskaņā ar LLU Padomes 2022. gada 30. augusta lēmumu Nr. 6, LLU Konventa 2022. gada 31. augusta lēmumu Nr. 11–5 un LBTU Satversmi.
1.2. Mērķis
Mērķa apraksts
Ieviest Direktīvas 2022/1647 prasības, kurās noteikts, ka dalībvalstīm ir jānosaka kritēriji labības šķirņu saimniecisko īpašību novērtēšanai (turpmāk – SĪN) bioloģiskajā lauksaimniecībā. 
Noteikumos Nr. 518 iekļaut labības slimību izturības noteikšanas metodiku un kritērijus rudziem, kviešiem un miežiem (saskaņā ar Direktīvā 2022/1647 noteikto), kā arī auzām un tritikālei salīdzinājumā ar standartšķirni.

Izteikt jaunā redakcijā LLU nosaukumu.
Spēkā stāšanās termiņš
01.07.2023.
Pamatojums
Direktīvas 2022/1647 2. panta 1. punktā noteikts, ka dalībvalstis ne vēlāk kā līdz 2023. gada 30. jūnijam pieņem un publicē normatīvos un administratīvos aktus, kas vajadzīgi, lai izpildītu šīs direktīvas prasības, un piemēro minētos noteikumus no 2023. gada 1. jūlija.
1.3. Pašreizējā situācija, problēmas un risinājumi
Pašreizējā situācija
Bioloģiskas šķirnes definīcija ir dota Eiropas Parlamenta un Padomes 2018. gada 30. maija Regulas (ES) 2018/848 par bioloģisko ražošanu un bioloģisko produktu marķēšanu un ar ko atceļ Padomes Regulu (EK) Nr. 834/2007 (turpmāk – regula 2018/848) 3. panta 19. punktā. 
Regulas 2018/848 preambulā noteikts: lai ņemtu vērā bioloģisko produktu ražotāju vajadzības, kā arī lai veicinātu pētniecību un attīstītu bioloģiskajai ražošanai piemērotas bioloģiskās šķirnes, būtu jāizdara īslaicīgs eksperiments, paredzot atkāpes bioloģiskajām šķirnēm un veicot bioloģiskajai lauksaimniecībai atbilstošu SĪN testu. Eksperimentam vajadzētu būt septiņus gadus ilgam. 
Ievērojot regulā 2018/848 noteikto, Komisija ir pieņēmusi Direktīvu 2022/1647, kurā paredz atkāpes konkrēto sugu bioloģisko šķirņu SĪN nosacījumiem.
Pašlaik SĪN gan šķirnēm, kas piemērotas audzēšanai konvencionālajā lauksaimniecībā, gan šķirnēm, kas piemērotas audzēšanai bioloģiskajā lauksaimniecībā, notiek pēc vienādiem rādītājiem.

LLU no 2022. gada 1. septembra ir pārdēvēta par LBTU.   
Problēmas un risinājumi
Problēmas apraksts
Tā kā bioloģiskajai ražošanai piemērotas bioloģiskas šķirnes definīcija un nosacījumi bioloģiskai šķirnei ir jauni un noteikti tikai ar regulu 2018/848, noteikumi Nr. 518 ir jāpapildina ar vērtēšanas rādītājiem, metodiku un novērtēšanu deviņu ballu sistēmā, kā arī ar informatīvo atsauci uz Direktīvu 2022/1647 un regulu 2018/848.
Risinājuma apraksts
Noteikumos Nr. 518 ietverti jauni punkti (23.1, 23.2 un 23.3) attiecībā uz bioloģisko un konvencionālo šķirņu SĪN bioloģiskajā lauksaimniecībā, precizēts 33., 34. un 42. punkts un 1. pielikums ar jauniem rādītājiem labībai (kviešiem, miežiem, rudziem, tritikālei un auzām) – produktīvo stiebru skaits uz m² (% no standartšķirnes) un augsnes nosegtspēja ar augu % (starpība ar standartšķirni). Lai novērtētu šķirnes piemērotību bioloģiskajā lauksaimniecībā, noteikta jauna minēto rādītāju noteikšanas metodika (7.7 un 7.8 pielikums) un precizēts 8. pielikums – rādītāju novērtējums deviņu ballu sistēmā, kā arī precizēts 63. punkts.
Problēmas apraksts
Pirms jaunu šķirņu audzēšanas uzsākšanas, īpaši bioloģiskajā audzēšanas sistēmā, svarīgi ir pārbaudīt šķirnes konkrētos agroklimatiskos apstākļos, kā arī jauno šķirņu izturību pret slimībām. Spēkā esošajos noteikumos nav dota metodika labību šķirņu slimību novērtēšanai.           
Risinājuma apraksts
Precizēts noteikumu Nr. 518 23. punkts, pievienojot divus variantus labības slimību izturības novērtēšanai, 33. un 34. punkts saistībā ar augu aizsardzības līdzekļu lietošanu, kā arī 42. punkts, minēto metodiku sarakstam pievienojot 7.7 un 7.8 pielikumu.
1. pielikumā pievienoti jauni rādītāji labības (kviešu, miežu, rudzu, tritikāles un auzu) šķirņu novērtēšanai – izturība pret slimībām: lapu slimības (slimības attīstības pakāpe, %) un vārpu slimības (slimības izplatība, %). Dota arī jauna minēto rādītāju noteikšanas metodika (7.7 pielikums) un precizēts 8. pielikums – rādītāju novērtējums deviņu ballu sistēmā.
Problēmas apraksts
LLU ar 2022. gada 1. septembri ir pārdēvēta par LBTU.
Risinājuma apraksts
Izdarīti tehniski precizējumi noteikumu Nr. 518 3., 11., 13.–16., 18. un 19. punktā, 21.1. apakšpunktā, 30., 35., 40., 42. un 47.–49. punktā, kā arī 3. pielikumā, nosaukumu LLU aizstājot ar nosaukumu LBTU.
LLU nosaukums nav grozīts noteikumu Nr. 518 54. punktā, jo tajā ietvertā norma attiecas uz 2012. un 2013. gadu.
Problēmas apraksts
Direktīvas 2022/1647 1. panta 1. punkta "a" apakšpunktā ietvertais grozījums Direktīvas 2003/90/EK 1. panta 2. punktā paredz, ka dalībvalstis līdz 2030. gada beigām Komisijai un pārējām dalībvalstīm ik gadu līdz 31. decembrim ziņo par bioloģisko šķirņu iesniegumu skaitu un šo bioloģisko šķirņu saimniecisko īpašību novērtēšanas rezultātiem. 
Risinājuma apraksts
Noteikumi Nr. 518 ir papildināti ar 62. punktu, paredzot, ka Valsts augu aizsardzības dienests līdz 2030. gada beigām Komisijai un pārējām dalībvalstīm ik gadu līdz 31. decembrim ziņo par bioloģisko šķirņu iesniegumu skaitu un šo bioloģisko šķirņu saimniecisko īpašību novērtēšanas rezultātiem, savukārt LBTU informē Valsts augu aizsardzības dienestu – tas noteikts 61. punktā.
Problēmas apraksts
Nacionālajā Augu šķirņu padomē nolemts: lai pilnveidotu SĪN, jāmaina viena no ziemas un vasaras rapšu SĪN izmēģinājumu vietām – LBTU mācību un pētījumu saimniecība "Pēterlauki" jāaizstāj ar mācību un pētījumu saimniecību "Vecauce".
Risinājuma apraksts
Izdarīti atbilstoši grozījumi noteikumu Nr. 518 3. pielikumā.
Problēmas apraksts
Lai pieteiktu šķirni SĪN testam, iesniedzējam ir jāaizpilda pieteikums (2. pielikums). Patlaban tajā ir noteikts, ka konvencionāli selekcionētu šķirni var pieteikt novērtēšanai konvencionālajā lauksaimniecībā un bioloģiskajā lauksaimniecībā, bet nav paredzēts, ka pārbaudei var pieteikt bioloģisku šķirni, tāpēc precizējama šķirnes novērtēšanas iesniegumā ietveramā informācija, t.i., ka novērtēšanai var pieteikt arī bioloģisku šķirni.
Vienlaikus, lai nodrošinātu tiesisko paļāvību tiem selekcionāriem, kas pieteikuši šķirnes novērtēšanai līdz 2023. gada 1. jūlijam, noteikts, ka novērtēšana notiek saskaņā ar tobrīd spēkā esošajiem noteikumiem.
Risinājuma apraksts
Noteikumu Nr. 518 2. pielikums papildināts ar jaunu 10.3. apakšpunktu un 60. punktu. 
Vai ir izvērtēti alternatīvie risinājumi?
Nē
Vai ir izvērtēts prasību un izmaksu samērīgums pret ieguvumiem?
Nē
1.4. Izvērtējumi/pētījumi, kas pamato TA nepieciešamību
1.5. Pēcpārbaudes (ex-post) izvērtējums
Vai tiks veikts?
Nē
1.6. Cita informācija
-
2. Tiesību akta projekta ietekmējamās sabiedrības grupas, ietekme uz tautsaimniecības attīstību un administratīvo slogu
Vai projekts skar šo jomu?
Jā
2.1. Sabiedrības grupas, kuras tiesiskais regulējums ietekmē, vai varētu ietekmēt
Fiziskās personas
Jā
Ietekmes apraksts
Selekcionāri
Juridiskās personas
Jā
Ietekmes apraksts
Selekcionāri
2.2. Tiesiskā regulējuma ietekme uz tautsaimniecību
Vai projekts skar šo jomu?
Jā
2.2.1. uz makroekonomisko vidi:
Nē
2.2.2. uz nozaru konkurētspēju:
Nē
2.2.3. uz uzņēmējdarbības vidi:
Jā
Ietekmes apraksts
Noteikumi Nr. 518 tiek papildināti ar noteikumu projektu, lai selekcionāri zinātu, ka labības sugu (miežu, kviešu, rudzu, auzu, tritikāles) bioloģiskajai ražošanai piemērotajām šķirnēm un bioloģiskajām šķirnēm noteikta jauna, īpaši piemērota SĪN metodika, kritēriji un novērtēšana deviņu ballu sistēmā, kas dos iespēju specifiski, ar atkāpēm izvērtēt tieši šīs šķirnes.
2.2.4. uz mazajiem un vidējiem uzņēmējiem:
Nē
2.2.5. uz konkurenci:
Nē
2.2.6. uz nodarbinātību:
Nē
2.3. Administratīvo izmaksu monetārs novērtējums
Vai projekts skar šo jomu?
Nē
2.4. Atbilstības izmaksu monetārs novērtējums
Vai projekts skar šo jomu?
Nē
3. Tiesību akta projekta ietekme uz valsts budžetu un pašvaldību budžetiem
Vai projekts skar šo jomu?
Nē
Cita informācija
Līdzekļi direktīvas prasību ieviešanai tiks atvēlēti no ministrijas budžeta.
4. Tiesību akta projekta ietekme uz spēkā esošo tiesību normu sistēmu
Vai projekts skar šo jomu?
Nē
4.2. Cita informācija
-
5. Tiesību akta projekta atbilstība Latvijas Republikas starptautiskajām saistībām
Vai projekts skar šo jomu?
Jā
5.1. Saistības pret Eiropas Savienību
Vai ir attiecināms?
Jā
ES tiesību akta CELEX numurs
32022L1647
ES tiesību akta datums, izdevējinstitūcija, numurs, veids un nosaukums
Komisijas 2022. gada 23. septembra Īstenošanas direktīva (ES) 2022/1647, ar ko Direktīvu 2003/90/EK groza attiecībā uz atkāpi, kura piemērojama bioloģiskajai ražošanai piemērotu lauksaimniecības augu bioloģiskajām šķirnēm
Apraksts
Direktīvas 2022/1647 prasības jāpiemēro, sākot ar 2023. gada 1. jūliju, un prasības normatīvajos aktos jāievieš līdz 2023. gada 30. jūnijam.
ES tiesību akta CELEX numurs
32018R0848
ES tiesību akta datums, izdevējinstitūcija, numurs, veids un nosaukums
Eiropas Parlamenta un Padomes 2018. gada 30. maija Regula (ES) 2018/848 par bioloģisko ražošanu un bioloģisko produktu marķēšanu un ar ko atceļ Padomes Regulu (EK) Nr. 834/2007
Apraksts
-
5.2. Citas starptautiskās saistības
Vai ir attiecināms?
Nē
5.3. Cita informācija
Apraksts
-
5.4. 1. tabula. Tiesību akta projekta atbilstība ES tiesību aktiem
	Attiecīgā ES tiesību akta datums, izdevējinstitūcija, numurs, veids un nosaukums
	Komisijas 2022. gada 23. septembra Īstenošanas direktīva (ES) 2022/1647, ar ko Direktīvu 2003/90/EK groza attiecībā uz atkāpi, kura piemērojama bioloģiskajai ražošanai piemērotu lauksaimniecības augu bioloģiskajām šķirnēm

	ES TA panta numurs
	Projekta vienība, kas pārņem vai ievieš A minēto
	Tiek pārņemts pilnībā vai daļēji
	Vai B minētais paredz stingrākas prasības un pamatojums

	A
	B
	C
	D

	Direktīvas 2022/1647 1. panta 1. punkta "a" apakšpunkts 
(grozītās  Direktīvas 2003/90/EK 1. panta 2. punkta pirmās daļas "a"  un "b" apakšpunkts)
	Tiks pārņemts ar  grozījumiem Ministru kabineta  2010. gada 28. decembra noteikumos Nr. 1229 "Noteikumi par šķirnes atšķirīguma, viendabīguma un stabilitātes pārbaudi" (turpmāk – noteikumi Nr. 1129).
	Pārņemtas pilnībā
	Neparedz stingrākas prasības.

	Direktīvas 2022/1647 1. panta 1. punkta "a" apakšpunkts 
(grozītās Direktīvas 2003/90/EK 1. panta 2. punkta otrā daļa)
	Tiks pārņemts ar grozījumiem noteikumos Nr. 1229.
	Pārņemtas pilnībā
	Neparedz stingrākas prasības.

	Direktīvas 2022/1647 1. panta 1. punkta "a" apakšpunkts 
(grozītās Direktīvas 2003/90/EK 1. panta 2. punkta trešā daļa)
	Tiks pārņemts ar grozījumiem noteikumos Nr. 1229.
 
	Pārņemtas pilnībā
	Neparedz stingrākas prasības.

	Direktīvas 2022/1647 1. panta 1. punkta "b" apakšpunkts 
(grozītās Direktīvas 2003/90/EK
1. panta 3. punkts)
	Noteikumu projekta 1.10., 1.16., 1.19., 1.27., 1.30. un 1.32. apakšpunkts, 

noteikumu Nr. 518  23., 34. un 42. punkts, kā arī 1., 7.7 un 8. pielikums.
	Pārņemtas pilnībā
	Neparedz stingrākas prasības.

	Direktīvas 2022/1647 1. panta
2. punkts un pielikums
(grozītās Direktīvas 2003/90/EK
IV pielikums)
	Tiks pārņemts ar  grozījumiem noteikumos Nr. 1229.
	Pārņemtas pilnībā
	Neparedz stingrākas prasības.

	Direktīvas 2022/1647 1. panta
2. punkts un pielikums
(grozītās Direktīvas 2003/90/EK
V pielikums)
	Noteikumu projekta 1.11.–1.13., 1.15., 1.19., 1.27., 1.28., 1.31. un 1.32. apakšpunkts,

noteikumu Nr. 518 23.1., 23.2., 23.3., 33., 42. punkts un 
1., 2. 7.8 un  8. pielikums.
	Pārņemtas pilnībā
	Neparedz stingrākas prasības.

	Direktīvas 2022/1647
2. panta 1. punkta pirmā un otrā rindkopa
	Noteikumu projekta 2. punkts.
	Pārņemtas pilnībā
	Neparedz stingrākas prasības.

	Direktīvas 2022/1647
2. panta 1. punkta trešā rindkopa
	Noteikumu projekta 1.26. apakšpunkts, 

noteikumu Nr. 518 63. punkts.
	Pārņemtas pilnībā
	Neparedz stingrākas prasības.

	Direktīvas 2022/1647
2. panta 2. punkts
	Nav jāpārņem; noteikts termiņš normatīvo aktu pieņemšanai un publicēšanai.
	Pārņemtas pilnībā
	-

	Direktīvas 2022/1647
3. pants
	Nav jāpārņem; noteikta spēkā stāšanās kārtība.
	-
	-

	Direktīvas 2022/1647
4. pants
	Nav jāpārņem; minēti direktīvas adresāti.
	-
	-

	Kā ir izmantota ES tiesību aktā paredzētā rīcības brīvība dalībvalstij pārņemt vai ieviest noteiktas ES tiesību akta normas? Kādēļ?
	Projekts šo jomu neskar.

	Saistības sniegt paziņojumu ES institūcijām un ES dalībvalstīm atbilstoši normatīvajiem aktiem, kas regulē informācijas sniegšanu par tehnisko noteikumu, valsts atbalsta piešķiršanas un finanšu noteikumu (attiecībā uz monetāro politiku) projektiem
	Noteikumu projekts nesatur nacionālās tehniskās prasības un nav paziņojams Eiropas Komisijai kā tehnisko noteikumu projekts atbilstoši Ministru kabineta 2010. gada 23. februāra instrukcijas Nr. 1 "Kārtība, kādā valsts pārvaldes iestādes sniedz informāciju par tehnisko noteikumu projektu" 1. un 2. punktam.

	Cita informācija
	Līdz šim no Eiropas Savienības tiesību normām izrietošās pārņemtās (ieviestās) prasības netiek mainītas, ietekmētas vai nepārņemtas.

	Attiecīgā ES tiesību akta datums, izdevējinstitūcija, numurs, veids un nosaukums
	Eiropas Parlamenta un Padomes 2018. gada 30. maija Regula (ES) 2018/848 par bioloģisko ražošanu un bioloģisko produktu marķēšanu un ar ko atceļ Padomes Regulu (EK) Nr. 834/2007

	ES TA panta numurs
	Projekta vienība, kas pārņem vai ievieš A minēto
	Tiek pārņemts pilnībā vai daļēji
	Vai B minētais paredz stingrākas prasības un pamatojums

	A
	B
	C
	D

	Regulas 2018/848
3. panta 19. punkts
	Noteikumu projekta 1.11. apakšpunkts, noteikumu Nr. 518 23.1 punkts.
	Pārņemtas pilnībā
	Neparedz stingrākas prasības.

	Kā ir izmantota ES tiesību aktā paredzētā rīcības brīvība dalībvalstij pārņemt vai ieviest noteiktas ES tiesību akta normas? Kādēļ?
	Projekts šo jomu neskar.

	Saistības sniegt paziņojumu ES institūcijām un ES dalībvalstīm atbilstoši normatīvajiem aktiem, kas regulē informācijas sniegšanu par tehnisko noteikumu, valsts atbalsta piešķiršanas un finanšu noteikumu (attiecībā uz monetāro politiku) projektiem
	Noteikumu projekts nesatur nacionālās tehniskās prasības un nav paziņojams Eiropas Komisijai kā tehnisko noteikumu projekts atbilstoši Ministru kabineta 2010. gada 23. februāra instrukcijai Nr. 1 "Kārtība, kādā valsts pārvaldes iestādes sniedz informāciju par tehnisko noteikumu projektu".

	Cita informācija
	-


6. Projekta izstrādē iesaistītās institūcijas un sabiedrības līdzdalības process
Sabiedrības līdzdalība uz šo tiesību akta projektu neattiecas
Nē
6.1. Projekta izstrādē iesaistītās institūcijas
Valsts un pašvaldību institūcijas
Valsts augu aizsardzības dienests, Zemkopības ministrija
Nevalstiskās organizācijas
Biedrība "Lauksaimniecības organizāciju sadarbības padome", Biedrība Zemnieku saeima (turpmāk - ZSA), Latvijas Sēklaudzētāju asociācija (turpmāk - LSA)
Cits
Nē
6.2. Sabiedrības līdzdalības organizēšanas veidi
Veids
Sabiedriskā apspriede
Saite uz sabiedrības līdzdalības rezultātiem
https://vktap.mk.gov.lv/legal_acts/headers/3d8c40b7-5ed9-4e1b-a88e-8eb15af6dbb6/public_participations
6.3. Sabiedrības līdzdalības rezultāti
ZSA, LSA un biedrībai "Lauksaimniecības organizāciju sadarbības padome" tika nosūtīta e-pasta vēstule ar informāciju par plānotajiem grozījumiem noteikumu projektā. Nevalstiskajām organizācijām nebija priekšlikumu vai iebildumu par noteikumu projektu. 
Par sabiedrības līdzdalībai nodoto projektu nav saņemti iebildumi un priekšlikumi.
6.4. Cita informācija
Cita informācija
-
7. Tiesību akta projekta izpildes nodrošināšana un tās ietekme uz institūcijām
Vai projekts skar šo jomu?
Jā
7.1. Projekta izpildē iesaistītās institūcijas
Institūcijas
Valsts augu aizsardzības dienests
7.2. Administratīvo izmaksu monetārs novērtējums
Vai projekts skar šo jomu?
Nē
7.3. Atbilstības izmaksu monetārs novērtējums
Vai projekts skar šo jomu?
Nē
7.4. Projekta izpildes ietekme uz pārvaldes funkcijām un institucionālo struktūru
	Ietekme
	Jā/Nē
	Skaidrojums

	1. Tiks veidota jauna institūcija
	Nē
	-

	2. Tiks likvidēta institūcija
	Nē
	-

	3. Tiks veikta esošās institūcijas reorganizācija
	Nē
	-

	4. Institūcijas funkcijas un uzdevumi tiks mainīti (paplašināti vai sašaurināti)
	Nē
	-

	5. Tiks veikta iekšējo institūcijas procesu efektivizācija
	Nē
	-

	6. Tiks veikta iekšējo institūcijas procesu digitalizācija
	Nē
	-

	7. Tiks veikta iekšējo institūcijas procesu optimizācija
	Nē
	-

	8. Cita informācija
	Nē
	-


7.5. Cita informācija
Cita informācija
-
8. Horizontālās ietekmes
8.1. Projekta tiesiskā regulējuma ietekme
8.1.1. uz publisku pakalpojumu attīstību
Vai projekts skar šo jomu?
Nē
8.1.2. uz valsts un pašvaldību informācijas un komunikācijas tehnoloģiju attīstību
Vai projekts skar šo jomu?
Nē
8.1.3. uz informācijas sabiedrības politikas īstenošanu
Vai projekts skar šo jomu?
Nē
8.1.4. uz Nacionālā attīstības plāna rādītājiem
Vai projekts skar šo jomu?
Nē
8.1.5. uz teritoriju attīstību
Vai projekts skar šo jomu?
Nē
8.1.6. uz vidi
Vai projekts skar šo jomu?
Nē
8.1.7. uz klimatneitralitāti
Vai projekts skar šo jomu?
Nē
8.1.8. uz iedzīvotāju sociālo situāciju
Vai projekts skar šo jomu?
Nē
8.1.9. uz personu ar invaliditāti vienlīdzīgām iespējām un tiesībām
Vai projekts skar šo jomu?
Nē
8.1.10. uz dzimumu līdztiesību
Vai projekts skar šo jomu?
Nē
8.1.11. uz veselību
Vai projekts skar šo jomu?
Nē
8.1.12. uz cilvēktiesībām, demokrātiskām vērtībām un pilsoniskās sabiedrības attīstību
Vai projekts skar šo jomu?
Nē
8.1.13. uz datu aizsardzību
Vai projekts skar šo jomu?
Nē
8.1.14. uz diasporu
Vai projekts skar šo jomu?
Nē
8.1.15. uz profesiju reglamentāciju
Vai projekts skar šo jomu?
Nē
8.1.16. uz bērna labākajām interesēm
Vai projekts skar šo jomu?
Nē
8.2. Cita informācija
Cita informācija
-

